คือมีก้อนสีขาวๆอยู่ตรงปากช่องคลอดเลยคะ คือมันติดกับเนื้อเลยคะ พอดึงออกมามีเลือดออกมา เป็นมาได้ประมาณเดือนกว่าแล้วคะ มีอาการคันด้วยคะ มันจะเสี่ยงเป็นโรคมะเร็งมั้ยคะ
สวัสดีค่ะ ก้อนที่บริเวณปากช่องคลอด อาจมีสาเหตุจาก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำบริเวณช่องคลอด-ติ่งเนื้อของช่องคลอด-หูดหงอนไก่-ก้อนเนื้องอกและมะเร็งของอวัยวะเพศภายนอก แต่พบได้น้อยมากหากเป็นมาเรื้อรัง ไม่หายไป ก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรไปพบสูตินรีแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง